GiliGold/VAD_KnessetCorpus huggingface dataset:
<אולג שמידט: מאתמול בבוקר, בכל המשולבים עם רכבות לא נקלט.
<יורי ברונשטיין: לא מכיר.
<דרור גונן: אולי יש לך בעיה ב"רב-קו"?
<אולג שמידט: לא.
<דרור גונן: אז צריך לבדוק את זה.
<דרור גונן: תקשיבו חברים, זה משהו שלא קשור.
<דרור גונן: תדבר איתי, נבדוק את זה.
<דרור גונן: אני לא מכיר.
חיים ילין: בואו נתמקד בעיקר, באמת אני מבקש.
ישראל אייכלר: חבר הכנסת ילין, אצלי העיקר זה הנוסע שעומד בתחנה.
ישראל אייכלר: אולג מקריית גת, אם אולג אומר שכרטיס חודשי-חופשי לא עבד, כנראה שיש עוד אנשים כאלה.
ישראל אייכלר: אני רוצה להבין את זה.
<נורית בראור: הרב אייכלר, משהו חשוב, זה לגבי הכרטיסים, זה משהו מאוד חשוב.
<נורית בראור: שנייה, זה מאוד חשוב - - -
<אולג שמידט: מישהו אמר לגבי כרטיס 'לא תקין - - -
ישראל אייכלר: דרור, מה זה אומר?
<אולג שמידט: שאין תקלה ב-"רב-קו"
ישראל אייכלר: אין תקלה.
<נורית בראור: רגע, דבר חשוב, חשוב.
<נורית בראור: יש בעיה - - -
ישראל אייכלר: גמרנו עם קריית גת?
<נורית בראור: רק שנייה, זה חשוב.
<נורית בראור: זה חשוב כי זה נושא כספי שיש לנו בעיה עם זה.
<נורית בראור: הם החזירו אותנו לימים של 'אנו באנו'.
<נורית בראור: פעם היית עולה לאוטובוס ורוצה כרטיסיה אז היית מבקש מהנהג, קונה כרטיסיה.
<נורית בראור: היום, כל החבילות המשולבות האלה, אתה לא יכול לקנות אותן באוטובוס.
<נורית בראור: אתה צריך להגיע במיוחד בשבילן למשרדים.
ישראל אייכלר: אי אפשר לקנות אותן באוטובוס?
<נורית בראור: אי אפשר, אתה יכול לקנות רק "ערך צובר".
ישראל אייכלר: "ערך צובר" זה ה- - -
<נורית בראור: יש חבילה נגיד משדרות לאשקלון, או סטודנטים צריכים מפה לנתיבות, חבילות כאלה.
<נורית בראור: היום צריך להגיע במיוחד.
<נורית בראור: זה כמו מה שהיה פעם כרטיסיות, היום קוראים לזה חבילות.
ישראל אייכלר: אני כבר מזמן הצעתי, דרור יודע את זה, הוא שומע ממני את זה כבר אלף פעם שאני רוצה לחזור לכרטיסיה הישנה והטובה, לפחות כאופציה למי שאין לו "רב-קו", כי הבעיות ב-"רב-קו" כל כך גדולות.
ישראל אייכלר: שונית דקל, חיילים בודדים בבקשה.
<שונית דקל: אני שונית דקל, אני גרה בקבוץ מגן.
<שונית דקל: אני גדלתי במגן וכיוונו אותי לפי האוטובוסים של "אגד".
<שונית דקל: כל החיים ידעתי שאם אני אאחר לתחנה לא יהיה לי אוטובוס.
<שונית דקל: המצב היום, אני אחראית על 43 חיילים בודדים שגרים במגן.
<שונית דקל: במועצה אזורית אשכול יש עוד קרוב ל-250 חיילים בודדים ועשרות אלפי חיילים שעוברים בתחנה.
<שונית דקל: המועצה האזורית היא התחנה המרכזית, אני לא מדברת על הכניסות לקיבוצים שזה בכלל, פיזורים לקיבוצים שלא נעשים, שלא נעשים בסנכרון עם האוטובוסים שיוצאים לתל אביב, לבאר שבע וכל הדברים האלה.
<שונית דקל: אני לא מבינה איך פתאום התבטל.
<שונית דקל: במוקד אין מענה, או שיש מענה שזורק אותנו למענה של המוקד במרכז שאומרים לי: 'אני מענה שנותן גיבוי למוקד בדרום ואני לא יכול לעזור לך'.
<שונית דקל: זה דבר אחד.
<שונית דקל: אוטובוסים פשוט לא יוצאים.
<שונית דקל: על הנייר יש אוטובוסים, יש לו"ז מדהים, אפילו הוסיפו שני קווים ביום – לו"ז באמת מצוין, אבל אוטובוסים לא מגיעים לתחנות.
<שונית דקל: יום-יום אני מקבלת טלפונים מחיילים שלי, יום-יום אני מוציאה מכספי האישי, מקפיצה חיילים שלי לתחנות רכבת בבאר שבע, לבסיס בצאלים מכספי האישי, מכספי המשפחות המאמצות ושלא לדבר על הורים לחיילים.
<שונית דקל: אין שום סיבה שאנחנו נעשה את זה.
<שונית דקל: אנחנו כבר חודש עושים את זה.
<שונית דקל: חבלי לידה זה שבוע, שבועיים.
<שונית דקל: היינו סובלניים.
<שונית דקל: אני חושבת שהגענו לקצה גבול הסובלנות.
<שונית דקל: חייל מחכה בתחנה שלוש שעות ואוטובוס לא מגיע למרות שרשום ב-"מוביט", למרות שרשום באינטרנט, למרות שרשום בדף ששונית הדפיסה ושלחה לו בווטס-אפ עשרות פעמים והאוטובוס לא מגיע.
<שונית דקל: דבר אחרון, אני רוצה להשמיע לכם שתי הודעות שקיבלתי מחיילים שלי בשבוע האחרון, הודעות מאוד קצרות על מקרים שקרו, מקרים אמתיים לחלוטין.
<שונית דקל: Just now.
<שונית דקל: The bus came just now, Late 22 minutes, so' - זאת הבעיה
ישראל אייכלר: העניין ש'יש לי בעיה' אומרים בעברית.
<שונית דקל: כן.
<שונית דקל: הנהג אמר: 'אני מקווה שיעבירו את "דן בדרום" מפה.
<שונית דקל: זה הנהגים של "דן בדרום" שלא לדבר על - - - <קריאה:> יש את ההקלטות.
<שונית דקל: אני חייבת להשמיע לכם, אני מצטערת.
<שונית דקל: "אני עליתי על האוטובוס - - -
ישראל אייכלר: היועצת המשפטית אומרת שזה לא חוקי, אז בבקשה.
ישראל אייכלר: אנחנו הבנו את המסר.
<שונית דקל: אוטובוס לבאר שבע, אוטובוס שרשום שהוא לבאר שבע הגיע, זו ההקלטה שרציתי להשמיע לכם שחיילת אומרת: 'האוטובוס לבאר שבע הגיע לתחנה ואמר לחיילים שהיו עליו: 'אני נוסע רק עד אופקים'.
<שונית דקל: הוריד את כל הנוסעים בתחנת הרכבת של אופקים - - -
חיים ילין: זאת השאלה, ואתם מדברים עם גדי?
<שונית דקל: בוודאי.
<שונית דקל: אנחנו כן.
<שונית דקל: חיילים שמתכננים את לוח הזמנים שלהם - - -
<שלומית אבינח: עכשיו תשובות.
ישראל אייכלר: רק רגע, גיל, רק אם אתה יכול להגיד דברים שלא נאמרו.
חיים ילין: אני בחמש לאחת עשרה צריך לצאת, רוצה לשמוע את הרוב ואני רוצה - - -
יעקב גיל: אני רוצה להגיד שאנחנו קיבלנו פניות.
יעקב גיל: רק מהשבוע האחרון אנחנו ריכזנו עשרות פניות, חלק סיננו כי אנשים פשוט קיללו ודברים מהסוג הזה, אבל אנחנו ריכזנו את כל הפניות מהשבוע האחרון.
יעקב גיל: אנחנו לא רואים שהמצב משתפר בתמונה הכוללת.
יעקב גיל: אנחנו גם קיבלנו פניות מנהגים שמספרים לנו מה קורה בשטח מאחורי הקלעים.
יעקב גיל: המציאות היא כזאת, שנהג לא יודע הרבה פעמים על איזה קו הוא הולך לנהוג עד לאותו בוקר שהוא אמור לנהוג.
יעקב גיל: לא יודע את המסלול, לא יודע איזה קודים הוא צריך לגבות במכשירים.
יעקב גיל: זאת אומרת, יש פה איזו בעיה בהתנהלות, בסידור של העבודה, בהתנהלות החברה.
יעקב גיל: רק להתחבר לעניין של הפיצוי.
יעקב גיל: אני חושב ש"דן בדרום", ואם צריך גם גיבוי של משרד התחבורה אז צריך לפנות לציבור ולהציע לו פיצוי על התקופה הזאת, כי זה פשוט - - -
ישראל אייכלר: אתה מדבר על משהו ציבורי - - -
יעקב גיל: אני מדבר על זה שאנשים יוכלו לפנות ולקבל פיצוי.
ישראל אייכלר: אני מסכם את הדברים של "15 דקות", של גיל יעקב בכמה מילים.
ישראל אייכלר: אני רוצה שתקשיב לזה מנכ"ל "דן בדרום" מר בורנשטיין.
ישראל אייכלר: פיצוי על: אי ביצוע נסיעות, איחורים, חוסר מידע, מסלולים לא קבועים, אין מחירים קבועים.
<יורי ברונשטיין: אני אתחיל מההתחלה ואגיד שוב, אנחנו מסיעים מדי יום סדר גודל של- בין 50 ל-60 אלף אנשים.
<יורי ברונשטיין: אנחנו מפעילים גודל של 4,000 נסיעות יומיות, אלו היקפים מאוד מאוד גדולים אל מול כל פרופורציה שהייתה לפני כן.
<יורי ברונשטיין: הנסיעות האלה קיימות.
<יורי ברונשטיין: אגב, אפשר לראות אותן בכל מערכת שקיימת גם במשרד התחבורה וגם אצלנו.
<יורי ברונשטיין: זה אחת וחשוב להגיד את זה כדי להכניס לפרופורציה את כל מה שנשמע כאן.
<יורי ברונשטיין: יש פה עשרות פניות אל מול 60 אלף ביום, אל מול 300 אלף בשבוע - - -
ישראל אייכלר: אמרתי לא פעם שהוועדה שלנו עוסקת בפניות האלה, לא עוסקת בכל הנסיעות הטובות שאתם עושים.
<יורי ברונשטיין: ברור לגמרי.
<יורי ברונשטיין: עכשיו אני רוצה להתייחס לרגע לפניות הפרטניות שצוינו כאן.
<יורי ברונשטיין: יש פה שלושה שחקנים בתוך האירוע הזה שקוראים לו 'התחבורה הציבורית' בכלל ואצלנו באופן ספציפי.
<יורי ברונשטיין: יש פה עיריות ומועצות מקומיות או אזוריות, יש פה את "דן בדרום" ויש פה את משרד התחבורה.
<יורי ברונשטיין: שלושת הגורמים האלה צריכים לעבוד בסוף במערכת של סנכרון ובסוף לייצב את המציאות הזאת.
<יורי ברונשטיין: אני רוצה להסביר מה קרה בשבועיים האחרונים, זה משהו שחשוב שגם הציבור יבין אותו.
<יורי ברונשטיין: אנחנו קיבלנו מצב נתון של הפעלה כמו שהיא תוכננה על ידי העירייה כשמהנדס וראש העיר חתמו עליה, או המועצה המקומית.
<יורי ברונשטיין: משרד התחבורה, לאור הבקשות, הנחה אותו לבצע את המשימה.
<יורי ברונשטיין: דה-פקטו, יש בתוך התכנית הזאת לא מעט פערים, יש שכונות שלא מכוסות, יש לוחות זמנים שהם לא מתואמים ומסונכרנים כמו שמציין חבר הכנסת חיים ילין.
<יורי ברונשטיין: יש פה לוח זמנים מול הרכבת שמסנכרנים למצב של 7 דקות ו-10 דקות ובפועל הם צריכים להיות רבע שעה ואולי יותר מזה – זאת המציאות שקיימת.
<יורי ברונשטיין: אני נמצא בחודש הראשון להפעלה, באמת, באמת, באמת, ודרור יכול להגיד את זה, אין שום סיבה בעולם שאנחנו נעשה כל כך הרבה שיוניים בפרק זמן כל כך קצר.
<יורי ברונשטיין: אבל, היות ואנחנו מבינים שהפער בין מה שהציבור צריך לבין המציאות ובין הצורך, לבין המציאות הקיימת עכשיו, הוא כל כך גדול אז אנחנו מבצעים, כמובן בתאום מלא, בישורת מלאה מול המועצה המקומית ומול העירייה וזה נכון לגבי כל אחת מהערים.
<יורי ברונשטיין: יש מקומות שהפער לא קיים כמעט.
<יורי ברונשטיין: דיבר פה שי, הפערים הם זעומים.
<יורי ברונשטיין: יש מקומות כמו באשכול שהפערים אל מול התכנית כפי שהמועצה חתמה עליה, כמו שמשרד התחבורה אישר אותה, הם גדולים מאוד.
<יורי ברונשטיין: עכשיו, אני מבצע את מה שכתוב לי בתוך רישוי הקו - - -
יעקב גיל: אבל אתה מקבל כסף - - -
<יורי ברונשטיין: לא להפריע לי בבקשה.
ישראל אייכלר: אני רוצה להגיד לך שאני הרבה פעמים הופעתי בטלוויזיה ובעוד מקומות.
ישראל אייכלר: הייתי יחיד מול עשרה, הרגשתי את התחושה.
ישראל אייכלר: הוא יחיד מול כל אלה שיושבים פה, תנו לו לדבר.
<יורי ברונשטיין: כשיש חוסר תיאום בין השלטים שמתקיימים בתוך אשכול לבין הנסיעות שיוצאות החוצה: לתל אביב, לאשקלון, לאשדוד ולבאר שבע, זאת לא הבעיה של "דן בדרום".
<יורי ברונשטיין: שנייה, אני אסביר, זאת הבעיה של מי שתכנן את הקו.
<יורי ברונשטיין: אני יכול להגיד לכם יותר מזה, בשבוע שעבר נפגשתי עם גדי פעמיים על הסיפור הזה.
<יורי ברונשטיין: גדי יודע את סיפור הזה, הוא מכיר אותו היטב.
<יורי ברונשטיין: הצענו שינויים, אני אומר את זה שוב, דרור לא שומע, ביצעתי פה שיוניים שמשרד התחבורה עדיין לא חתם עליהם בכלל וזו הסיבה לחוסר הפעימות.
<יורי ברונשטיין: עוד פעם אני אומר, אני עושה פה משהו שהוא מנוגד לכל הליך תקין כדי לתת מענה לחלק מהבעיות.
<יורי ברונשטיין: דה-פקטו, אתמול לראשונה הדבר הזה נמצא בתוך מערכת הרישוי.
<יורי ברונשטיין: אני שוב אומר, אני לקחתי על עצמי פה אחריות מסוימת שאני לא אמור לעשות אותה בכלל.
יעקב גיל: מה עם אי ביצוע?
<יורי ברונשטיין: שנייה, אני רוצה להסביר.
<יורי ברונשטיין: בוא נדבר על מידע לציבור.
<יורי ברונשטיין: אגב, זה נכון לגבי "ספיר", זה נכון לגבי שדרות, זה נכון לגבי חלק מהמקומות, לגבי אופקים.
<יורי ברונשטיין: מכיוון שיש פה בעיה של צורך מול מציאות.
<יורי ברונשטיין: מה הבעיה, אני אסביר את הבעיה מול הציבור.
<יורי ברונשטיין: הבעיה המרכזית שלנו מול הציבור, כשאני עושה שינויים, גם כשמשרד התחבורה מאשר לי אותם אחרי שהעירייה ביקשה אותם, יש תהליך טכנולוגי שלוקח בין מספר ימים לעשרה ימים ואול יותר מזה, מול "מוביט" ואל מול מערכות אחרות.
<יורי ברונשטיין: לצורך העניין, שינוי שעשיתי אתמול באשכול, כשאני אכנס עכשיו ל-"מוביט" אף אחד לא יראה אותו.
<יורי ברונשטיין: האם זה המצב הנורמלי, התשובה היא לא, זה לא אמור להיות, אבל אני צריך עכשיו לתת מענה לציבור וזה המענה שאני יודע לתת.
<יורי ברונשטיין: זה אחת.
<יורי ברונשטיין: לגבי סוגית הפעימות והזמנים – אני כבר אומר עכשיו לגבי אופקים, באופקים יש עשרות שינויים.
<יורי ברונשטיין: בעיר אחת עשרות שינויים אל מול מה שתוכנן.
<יורי ברונשטיין: ראש העיר מכיר את זה, מהנדס העיר מכיר את זה.
<יורי ברונשטיין: עמיחי, זה אחד הסגנים או אחד העובדים של דרור שישב עם ראש העיר, ישב עם המהנדס.
<יורי ברונשטיין: למרות שחלק מהדברים הם לא מחויבים במציאות, בגלל שהציבור רוצה את זה הולכים לעשות את השינויים האלה.
<יורי ברונשטיין: האם השינויים האלה נוחים לי – לא.
<יורי ברונשטיין: האם הם עולים הון תועפות לחברה – אני אומר לכם שכן.
<יורי ברונשטיין: לעשות שינויים עכשיו שזה אומר לשנות את המסלולים, להזיז את התחנות, לתדרך את הנהגים מחדש – זה תהליך ארוך וממושך שלוקח שבועות שלמים, הוא לא לוקח יום אחד.
<יורי ברונשטיין: עכשיו, האם זה המצב הנתון, זה המצב הנתון.
<יורי ברונשטיין: אני נמצא פה - - -
ישראל אייכלר: למה יש דילוגים, אתה יכול להסביר לי את הדילוגים?
יעקב גיל: אי ביצוע.
<יורי ברונשטיין: זה לא אי ביצוע.
<יורי ברונשטיין: עוד פעם, אני רוצה להסביר.
<יורי ברונשטיין: יכול להיות מצב שבו קו 330, הדוגמה הקלאסית, קו 330 נוסע 117 פעם, הוא נוסע בין אופקים לבאר שבע.
<יורי ברונשטיין: 60 פעם הוא יוצא מאופקים לבאר שבע, 57 פעם הוא יוצא מבאר שבע לאופקים.
<יורי ברונשטיין: זה קו שיוצא במקרים מסוימים כל 30 דקות ובחלק מהמקרים בין 9 ל- 12 דקות – מספרים הזויים, אני לא חושב שזה קיים בתל אביב.
<יורי ברונשטיין: אלו המספרים, זה הרישוי.
<יורי ברונשטיין: אין לי טענות לרישוי, אני פשוט מסביר - - -
ישראל אייכלר: זה מסביר שקו 363 מאשקלון שלוש שעות לא הגיע?
<יורי ברונשטיין: עזוב שנייה אחת, אני רוצה להסביר את מה שקורה.
<יורי ברונשטיין: קו 330 יוצא 60 פעם ביום מאופקים לבאר שבע, 57 מבאר שבע לאופקים.
<יורי ברונשטיין: עכשיו, זה הקו, מי שרוצה להתווכח - - -
ישראל אייכלר: אני רוצה להפסיק אותך, אני אתן לך להמשיך, אבל היות וחבר הכנסת - - - <קריאה:> אני לא מבינה, "אגד" עשו את אותם - - -
<יורי ברונשטיין: לא עשה את אותו מסלול.
ישראל אייכלר: יורי, יורי, אני מתנצל בפניך, אני רוצה להפסיק אותך לרגע.
ישראל אייכלר: דרור, היות וחבר הכנסת חיים ילין חייב ללכת, אני רוצה להפסיק את יורי, הוא ימשיך אחריך.
ישראל אייכלר: אני רוצה את תשובתך לגבי השאלות של חבר הכנסת חיים ילין.
<דרור גונן: קודם כל, בשביל לא להיכנס פה לוויכוחים מיותרים.
<דרור גונן: כל אחד מאמין בצדקת אמירותיו ואני מכבד לחלוטין את חבר הכנסת ילין, אני יודע את עשייתו ואת פעולותיו,
<דרור גונן: מותר לי לפרגן לך, אני רוצה לפרגן.
חיים ילין: אחרי שאמרת שבאתי עם החבל, זה בסדר.
<דרור גונן: מה שאמרתי, כוונתי הייתה שאתה אמרת דברים וגם הסקת את המסקנות מה צריך לקרות לפני שבאמת בצורה ופרטנית עברנו עליהם.
<דרור גונן: מה אני מציע, בשביל לייצר תהליך של הבנה מלאה אני מעמיד את עצמי לרשותך בשבוע הבא, מחר לא נספיק.
<דרור גונן: תבוא עם כל הבקשות שיש, עם כל האנשים שאתה חושב שצריכים להשתתף.
<דרור גונן: אנחנו נעבור מצד אחד על מה שסוכם בתכנית אתכם במקור.
<דרור גונן: כמו שאמרת, בהליך המכרזים, היישובים שהיו כן אמורים לקבל כניסה של תחבורה ציבורית בהסכמתכם ובסיכומים אתכם.
<דרור גונן: יש פה בלבול בשני דברים, אני תכף - - -
חיים ילין: אני לא ראש המועצה.
חיים ילין: דרור, אתה רוצה לעשות טוב, אתה תפגע בגדי בלי בכוונה.
חיים ילין: אני לא רוצה שתפגע בגדי.
חיים ילין: יש ראש רשות.
חיים ילין: אם אתם יושבים עם ראש רשות זה בסדר, שלום, אני זז הצידה.
<דרור גונן: חברים, רגע, אני מסיים.
<דרור גונן: אני פשוט פונה אליו כי גם עם גדי ישבתי - - -
חיים ילין: זאת עבודה של ראש רשות ולא שלי.
חיים ילין: אני באתי ושמתי את התלונות פה, בסדר, יגיע גדי לפה - - -
ישראל אייכלר: חבר הכנסת ילין, אם דרור מציע שאתה תשב ביחד עם ראש העיר אתו - - -
חיים ילין: זה סיפור אחר.
<דרור גונן: פשוט אנחנו - - -
ישראל אייכלר: אתה מסכים לשבת עם שלושתם יחד?
<דרור גונן: מה זאת אומרת, אני מעמיד את רשותי לרשותכם, בוודאי.
<דרור גונן: רק לציין עובדות לגבי ראש הרשות - - -
חיים ילין: גם שער הנגב.
<דרור גונן: עם שער הנגב אין בעיה, אנחנו עובדים גם אתם.
<דרור גונן: עם ירקוני עבדנו בצורה מסודרת ומאוד הדוקה, אנחנו נפגשנו אתו שלוש פעמים במהלך השבועיים האלה והתנהלנו מולו.
<דרור גונן: אני בעצמי מקבל, למייל שלי ממייל שנקרא 'תחבורה' של המועצה, את כל החריגות שמתקיימות ואנחנו בודקים אחת אחת.
<דרור גונן: לגבי הכניסה ליישובים, אני לא יודע, פה אני חושב שאתה קצת לא מעודכן עד הסוף.
<דרור גונן: אני אישית, היה לי טלפון מנהג שנוסע שאמר שהאוטובוס לא נכנס ליישוב וזה קרה בתחילת השבוע.
<דרור גונן: שנייה, אני מבין, אני מספר לך עובדה - - -
חיים ילין: כתבו לי 'כל השערים פתוחים'.
<דרור גונן: מעולה, אבל בפועל, אני גם יכול להגיד לך שכל התחבורה עובדת ואני יודע אישית שיש תקלות פה ושם.
<נורית בראור: אוטובוס לא מגיע - - -
<דרור גונן: סליחה, את דיברת.
<דרור גונן: אני מבקש לתת לי לדבר, אני לא הגעתי לנושא הזה, אנחנו מדברים על משהו אחר.
<דרור גונן: עדיין יש תקלות של פתיחת שערים ואני לא בא להאשים, אני בא ואומר בוא נחשוב על מנגנון.
<דרור גונן: בשביל לפתוח שער לא צריך להתקשר לראש מועצה, זה נראה לי לא נורמאלי.
ישראל אייכלר: אני חושב שעל כל שער יש מספר טלפון.
<דרור גונן: היה פעם שלטים, לפעמים לא עונים.
<דרור גונן: <קריאה:> יש להם חלופי, גם הבקרה שלהם - - -
<דרור גונן: אבל חלק מהתקלות.
<דרור גונן: למה אני אומר, לא חלילה להראות שלא פתחו את השער.
<דרור גונן: להראות שנוסע שחיכה בתוך היישוב הוא לא יודע אם פתחו לו או לא.
<דרור גונן: הוא מבחינתנו הנסיעה לא התבצעה למרות שהיא יצאה מתחנת קצה והגיעה לתחנת קצה, אבל היא לא נכנסה ליישוב שלו.
<דרור גונן: הוא מבחינתו, לא הייתה לו נסיעה והוא צודק, הוא צודק, אבל הנסיעה התקיימה.
<דרור גונן: <קריאה:> ומה עם פיצויים?
<דרור גונן: אני לא יודע.
<דרור גונן: פיצויים, אנחנו לא מתערבים.
ישראל אייכלר: היא מדברת על פיצוי.
ישראל אייכלר: יש לי הצעת ייעול.
ישראל אייכלר: דרור, יש לי הצעת ייעול ואולי תקבלו את זה, זה יכול לפתור בעיה בהרבה יישובים וקיבוצים.
ישראל אייכלר: יש היום טלפון סלולרי, יכול להיות מצב - - -
<דרור גונן: אסור לנהג - -
ישראל אייכלר: תאשר את זה, אם אתה תאשר זה זו תהייה תקנה וזה יהיה טוב לכל האזרחים- - -
<דרור גונן: אסור לנהג להחזיק טלפון סלולרי.
ישראל אייכלר: הוא יעצור.
ישראל אייכלר: תקשיב רגע, לא לנהג.
ישראל אייכלר: רבותיי, תשמעו את ההצעה שלי.
ישראל אייכלר: כשהאזרח מצלצל למוקד, 'אני גר במושב או בקיבוץ X, אני עכשיו נמצא פה ובלוח הזמנים האוטובוס חייב להיכנס', אבל אם הוא לא מצלצל לא חייב כי יכול להיות שזה מיותר.
ישראל אייכלר: אם הוא צלצל ירשם במוקד לנהג: 'אתה עכשיו נכנס' והשערים פתוחים.
ישראל אייכלר: אתה תחסוך אלפי קילומטרים מיותרים, האזרח ידע אם האוטובוס מגיע או לא.
<דרור גונן: האזרח לא יכול לדעת.
ישראל אייכלר: הוא יקבל תשובה.
<דרור גונן: אנחנו מחייבים - - -
ישראל אייכלר: התשובה הכי חשובה היא שאתה תשב יחד אתו ועם גדי.
חיים ילין: לי, אין לי שום בעיה.
<דרור גונן: אנחנו נשב בשבוע הבא.
חיים ילין: גם שדרות הנגב.
<דרור גונן: לא רק גדי, גם שער הנגב.
<דרור גונן: אין בעיה.
<נורית בראור: אל תשכחו את שדרות.
<דרור גונן: את שדרות מייצגת העירייה.
חיים ילין: אני חייב לצאת - - -
<דרור גונן: גם אני צריך לנסוע לתל אביב.
<דרור גונן: אני גם צריך להחליף פנצ'ר באוטו.
ישראל אייכלר: בעניין הפנצ'ר אני יכול לעזור לך.
ישראל אייכלר: בעניין הזמן, גם אני צריך.
ישראל אייכלר: יורי אתה תמשיך ותסיים.
<יורי ברונשטיין: אני רוצה להגיד לכם כמה מילים לגבי סוגית הכניסה בשערים.
<יורי ברונשטיין: ראשית, במרבית המקומות אין בעיה.
<יורי ברונשטיין: במקומות שיש בעיה, אני יכול לתת לכם דוגמאות של מקומות בתוך מרחב אשכול שבהם אני אישית דיברתי עם גדי בשבוע שעבר פעמיים, הוא היה צריך להתעסק בזה אישית כדי לטפל בזה.
<יורי ברונשטיין: בכל המרחב הזה יש אזורים שהבקרה לא מחוברת לחמ"ל (חדר מלחמה) המרכזי של המועצה ואז יש לך בעיה עם כניסה.
<יורי ברונשטיין: יש מקומות שבהם בשעות הבוקר ובשעות הערב השער סגור ואין עם מי לדבר.
<יורי ברונשטיין: דוגמה מצוינת מהשבוע האחרון מהיישוב באזור שקף.
<יורי ברונשטיין: יש דוגמאות כאלה של מקומות שבהם אין לך עם מי לדבר בבוקר, יש טלפונים ויש הכול.
<יורי ברונשטיין: אנחנו מטפלים ברמות פרטניות לגבי כל מקרה.
<יורי ברונשטיין: במקומות שהמערכת עובדת בצורה סלולרית ופשוטה אז הנהג עצור בשער ועושה את זה.
<יורי ברונשטיין: אני אומר יותר מזה, אנחנו נמצאים עכשיו באיזה פיילוט של מערכת שמתחברת, מערכת שרכשנו מספר יחידות, נציב אותה על השער ועל האוטובוס הספציפי שעובד שם כדי לראות איך המערכת הזאת עובדת אוטומטית - - -
ישראל אייכלר: מתי אתה עושה את זה?
<יורי ברונשטיין: הפיילוט התחיל.
<יורי ברונשטיין: אנחנו תוך שבוע-שבוע וחצי נסיים את הפיילוט הזה.
ישראל אייכלר: תוך שבוע יהיה לך על האוטובוס שמגיע - - -
<יורי ברונשטיין: לא לכולם.
<יורי ברונשטיין: כרגע יש לי - - -
ישראל אייכלר: לאותו אוטובוס שמגיע לאותו יישוב.
<יורי ברונשטיין: כרגע יש לי שלושה אוטובוסים שמבצעים פיילוט.
<יורי ברונשטיין: אם זה יצליח - - -
<דרור גונן: הם עושים את זה בהתנדבות.
<דרור גונן: היישוב צריך להשאיר את השער פתוח.
<יורי ברונשטיין: הוא לא משאיר את זה פתוח.
<יורי ברונשטיין: דרור, אנחנו יודעים את זה - - -
ישראל אייכלר: הוא לא משאיר אותו - - -
<דרור גונן: חבר'ה, אנחנו מדברים על ביטחון ולא על היישוב ולא על הכניסה - - -
<יורי ברונשטיין: כל מכשיר כזה עולה לא מעט כסף.
ישראל אייכלר: שהיישוב ייתן להם את המכשיר, זה לא בעיה.
<דרור גונן: אין ליישוב מכשיר.
ישראל אייכלר: מה זה מכשיר, זה כמו פותח מחסום.
ישראל אייכלר: מה זה, לכל מי שיש לו מחסום ביישוב - - -
<קריאה: אפשר להכניס את זה לטלפון.
<יורי ברונשטיין: חוץ מיישובים שבהם זה לא נמצא בחדר הבקרה.
<יורי ברונשטיין: גדי מכיר את זה - - -
<דרור גונן: זה ייפתר, אבל זו אחת הבעיות - - -
ישראל אייכלר: יורי, דרור אומר שהעניין הזה ייפתר, זה מקומי.
<יורי ברונשטיין: יש מקומות כאלה, רק חשוב לדעת את זה.
ישראל אייכלר: מה עם הפיצוי יורי, כל אזרח שמופיע - - -
<יורי ברונשטיין: אני לא יודע להגיד לך לגבי כל אזרח.
ישראל אייכלר: כל אזרח שעמד בתחנה ולא הגיע אוטובוס.
<יורי ברונשטיין: אני לא יודע להגיד לך.
<יורי ברונשטיין: יש מקרים פרטניים, אין מדיניות כזאת.
<יורי ברונשטיין: יש מקרים פרטניים שפנו אלינו.
<יורי ברונשטיין: דרך אגב, גם פנו לבקרה ואמרו: 'תקשיבו, יש בעיה כזאת וכזאת'.
<יורי ברונשטיין: דרך אגב, זה קרה בתחילת הדרך לא מעט באזור אשכול שבהם אמרנו: 'הבנו'.
<יורי ברונשטיין: כתבו את השם של הבנאדם, כתבו את הפרטים שלו, הוא לקח מונית ספיישל ושילמנו 250 שקל לבנאדם.
<יורי ברונשטיין: זה היה לא לבנאדם אחד ולא לבנאדם שני ואפילו לבנאדם שלישי.
<שלומית אבינח: זה המצב הרגיל?
<יורי ברונשטיין: אני לא אמרתי שזה המצב הרגיל.
<יורי ברונשטיין: אמרתי שהיו מקרים בשבוע הראשון של ההפעלה שגם עשינו את זה.
<יורי ברונשטיין: אם אתם רוצים שאביא לכם דוגמאות אני אביא לכם דוגמאות כתובות ומסודרות.
<יורי ברונשטיין: שנייה, זה לא קורה עכשיו.
<יורי ברונשטיין: אם זה קורה זה קורה בשוליים של השוליים של השוליים.
<יורי ברונשטיין: אגב, זה קורה בכל מקום - - -
<עמי גל און: חודש וחצי קו 379 בכלל לא נכנס.
<עמי גל און: אני הייתי צריך לחכות לו ולשמוע מהנהג שלא מעניין אותו כלום?
<יורי ברונשטיין: אני לא יודע מה שמעת מהנהג ואני גם לא רוצה להתייחס למקרה פרטני אלא אם תיתן לי את השם, את השעה ואת התאריך שזה קרה.
<יורי ברונשטיין: אם זה לא, אני לא יודע להתייחס לתלונה הזאת.
<יורי ברונשטיין: שתיים - - -
ישראל אייכלר: רבותיי, אני רוצה לסיים.
ישראל אייכלר: בעצם אתה חוזר על עצמך.
<יורי ברונשטיין: אני רוצה להגיד רק מילה אחת לסיכום.
<יורי ברונשטיין: אחת, אני אומר שוב, בשיתוף פעולה מלא, אני אומר את זה בצורה חד-משמעית ואפשר להתקשר לכל ראש עיר וכל ראש מועצה, אנחנו מבצעים סבב מאוד גדול.
<יורי ברונשטיין: יחד עם משרד התחבורה בוחנים את כל אותם הפערים - - -
ישראל אייכלר: את זה כבר אמרת.
<יורי ברונשטיין: חשוב שאתה תדע את זה.
<יורי ברונשטיין: התהליך הזה לוקח זמן, הוא לא ייפתר בשעתיים.
<יורי ברונשטיין: זה לא מה שאני מחויב עליו במכרז, אנחנו עושים את זה - - -
ישראל אייכלר: מה הבשורה שאתה מביא למכללת ספיר בדיון הזה?
<יורי ברונשטיין: אני חושב שבמכללת ספיר הבעיה המרכזית שקיימת כרגע, שהקו המתואם מול הרכבת עומד על 7 דקות והוא צריך לעמוד על 15 דקות.
<יורי ברונשטיין: <קריאה:> לא רק.
<יורי ברונשטיין: מהשעה 4 אין איך להגיע - - -
ישראל אייכלר: עכשיו ניתן לדרור לדבר.
<דרור גונן: בוא נעשה סדר.
<דרור גונן: יורי, תן לי.
ישראל אייכלר: יורי, בוא ניתן לו, כי אם זה תלוי בו אז שהוא ייתן את התשובות.
ישראל אייכלר: תתחיל ממכללת ספיר ותעבור לכל הדברים.
<דרור גונן: קודם כל אני רוצה לגעת באופן כללי כדי להבין - - -
ישראל אייכלר: דרור, יש לנו שאלות ספציפיות.
<דרור גונן: אני אתייחס.
<דרור גונן: אני לא שמעתי אותן כי לא הייתי כאן בהתחלה.
ישראל אייכלר: הם אומרים שבשעה 4 אין כבר אוטובוס ואין התאמה בין - - -
<דרור גונן: אני אתייחס לזה וגם באופן כללי.
<דרור גונן: העניין הוא כזה, יש את העניין של השירות שקיים כרגע ומאושר במסגרת התכנית שהמפעיל חייב לבצע.
<דרור גונן: פה היו תלונות לגבי אי ביצוע לגבי אותו שירות שקיים.
<דרור גונן: בעניין הזה אני חייב להגיד, יושב פה גם המפעיל, יש שיפור של המפעיל מצד אחד.
<דרור גונן: מצד שני, הוא נקנס והוא חוטף מאתנו בכל הזדמנות שאנחנו יכולים.
<דרור גונן: אנחנו מלווים אותו באופן שוטף עם כל האנשים שלנו.
<דרור גונן: אנחנו פרוסים עם חברות בקרה וחברות סקרים שעובדות בשטח, אנחנו מתעסקים עם מערכות טכנולוגיות של GPS ואנחנו מקבלים נתונים ודוגמים אותם.
<דרור גונן: נכון, יש עדיין תקלות.
<דרור גונן: נקודה.
<דרור גונן: אנחנו לא מסתירים ולא אומרים שאין, אבל כמות התקלות הקיימת היום היא פחותה בהרבה מאוד ממה שהיה, בטח בהתחלת ההפעלה ובטח גם לפני שבועיים.
<דרור גונן: אני יכול להוכיח לך את זה בנתונים ואני גם אשלח לך את הנתונים.
ישראל אייכלר: מעניין אותי מה הקנס שנתתם, מה הסכום?
<דרור גונן: יש תהליך של קנסות.
<דרור גונן: כרגע זה נמצא בוועדה ששולחת להם, הם מ- - -
ישראל אייכלר: אני אגיד לך למה אני שואל, יכול להיות שסכום הקנס יהיה יותר גדול מאשר לפצות את האזרח.
<דרור גונן: לגבי הפיצוי, משרד התחבורה לא מפצה וגם החוק לא.
<דרור גונן: הוא יכול לעשות מה שהוא מבין, אנחנו לא מתערבים.
ישראל אייכלר: שהוא יפצה אזרח שעמד, לא בספיישלים, אני חושב שאתה תפשוט את הרגל בספיישלים, אבל נניח שפעמים מחיר הכרטיס, זה ממש פיצוי צנוע אבל זה מראה לאזרח קיבלת, אנחנו משתתפים בצערך.
ישראל אייכלר: בבקשה דרור.
<דרור גונן: לגבי העניינים האחרים.
<דרור גונן: תראו, כנראה יש עניין שהוא מורכב מכמה חלקים.
<דרור גונן: יש בקשות ושינויים שזה דברים שהם מעבר למה שאמרתי קודם, אותם אנחנו מבצעים בימים האלה בכל מקום נתון.
<דרור גונן: כל אותם 60 יישובים שכל הזמן נטען שהתחבורה לא נכנסת, בשום מקום לא כתוב שלחלק מהם בכלל אמור להיכנס.
<דרור גונן: לא שזה היה קודם ועכשיו לא קיימות כניסות ליישובים.
<דרור גונן: יש יותר יישובים אפילו שנכנסים, רק יש יישובים אחרים שרוצים שיכנסו גם אליהם.
<דרור גונן: זה בקשות לתוספות ולשינויים.
<דרור גונן: <קריאה:> לא רק.
<דרור גונן: אני לא מדבר כרגע על אי ביצועים.
<דרור גונן: על אי ביצועים התייחסתי בחלק הראשון.
ישראל אייכלר: אם תקבלו את ההצעה לגבי הטלפונים תוכל להיכנס ליישובים כי זה פעם, או פעמיים או שלוש.
<דרור גונן: לא מדובר ביישובים שיש ברישיון, לגבי חדשים - - -
ישראל אייכלר: אני מדבר בחדשים.
ישראל אייכלר: תעשה למשל ביישוב חדש, תגיד לו: אתה - - -
<דרור גונן: אני לא יכול.
ישראל אייכלר: אתה כן יכול.
ישראל אייכלר: למה אתה לא יכול להגיד: 'אני לא נכנס עשר פעמים ביום בשביל שאולי מישהו בא, אלא אם מישהו יצלצל - - -
<דרור גונן: אני לא יכול להיכנס לכל יישוב.
<דרור גונן: בא אדם - - -
ישראל אייכלר: צריך קומנסנס.
ישראל אייכלר: יישוב שיש לו שני נוסעים ביום תן לו את האפשרות כשהוא מצלצל האוטובוס שעובר באזור נכנס.
ישראל אייכלר: מה יש?
<עמי גל און: ברשותך, אני בברור חיל צריך להסתמך על הטלפון הזה?
<עמי גל און: בתל אביב - - -
ישראל אייכלר: הוא אומר שהוא לא רוצה לתת לך.
<עמי גל און: הוא חייב.
ישראל אייכלר: הוא לא חייב.
<דרור גונן: אני חייב להיכנס.
ישראל אייכלר: אתה חייב להיכנס ל-60 היישובים?
<דרור גונן: אני חייב גם אם אין נוסעים.
ישראל אייכלר: אז למה אתה לא נכנס?
<דרור גונן: אנחנו נכנסים.
<דרור גונן: עכשיו, דיברנו שיש תקלות אחרות - - -
ישראל אייכלר: עכשיו סיבכת אותי.
ישראל אייכלר: אם אתה צריך להיכנס ל-60 היישובים - - -
<דרור גונן: לא ל-60 היישובים.
<דרור גונן: הרב אייכלר, רגע - - -
<נורית בראור: פתרנו את הבעיה, מי פותח את השער.
<נורית בראור: מה עם שדרות?